पैर छूने के लिए आगे बढ़ा, शख्स को अपनी तरफ आता देख घबरा के भागे एक्टर
South Superstar Vijay Deverakonda Fan Viral Video - विजय देवरकोंडा का एक वीडियो सोशल मीडिया पर सामने आया है। एक्टर हालही में एक इवेंट में पहुंचे थे, जहां एक फैन सिक्योरिटी
विजय देवरकोंडा का एक वीडियो सोशल मीडिया पर सामने आया है। एक्टर हालही में एक इवेंट में पहुंचे थे, जहां एक फैन सिक्योरिटी के बाद भी एक्टर का पैर छूने के लिए स्टेज पर चढ़ गया, ये देखकर सभी हैरान रह गए।
स्टेज पर से घबरा के भागे एक्टर
इस वीडियो में विजय ब्लू कुर्ता और व्हाइट पजामा में दिखाई दिए। इवेंट के दौरान एक्टर स्टेज पर स्पीच दे रहे थे। तभी, एक शख्स उनके पैर छूने के लिए स्टेज की तरफ दौड़ा। फैन के अपनी तरफ आता देख वह हैरान रह गए और विजय भी स्टेज से भाग गए। इस दौरान सिक्योरिटी ने उसे पकड़ लिया और बाहर निकला। घटना का ये वीडियो सोशल मीडिया पर जमकर वायरल हो रहा है।
विजय के अपकमिंग प्रोजेक्ट्स 
विजय देवरकोंडा जल्द ही फिल्म कुशी में दिखाई देंगे। यह एक रोमांटिक ड्रामा है जिसमें सामंथा रुथ प्रभु भी मुख्य भूमिका में हैं। फिल्म की शूटिंग कश्मीर और आंध्र प्रदेश के विभिन्न हिस्सों में की गई थी। यह फिल्म एक सेना अधिकारी और जम्मू-कश्मीर के पहाड़ों की एक कश्मीरी लड़की की प्रेम कहानी के इर्द-गिर्द घूमती है। शिव निर्वाण द्वारा निर्देशित, कुशी विजय और सामंथा की साथ में दूसरी फिल्म है। उन्हें 2018 की फिल्म महानती में भी एक साथ देखा गया था। यह फिल्म 1 सितंबर 2023 को तमिल, तेलुगु, कन्नड़ और मलयालम में सिनेमाघरों में रिलीज होगी।
कुशी के अलावा, विजय देवरकोंडा के पास पाइपलाइन में पुरी जगन्नाध की जन गण मन भी है, जो 3 अगस्त को सिनेमाघरों में रिलीज होने वाली है।
